CELEX: C2006/131/35
Language: et
Date: 2006-06-03 00:00:00
Title: Kohtuasi C-471/04: Euroopa Kohtu (esimene koda)  23. veebruari 2006.  aasta otsus (Bundesfinanzhofi eelotsusetaotlus) — Finanzamt Offenbach am Main-Land  versus  Keller Holding GmbH (Asutamisvabadus — Ettevõtte tulumaks — Emaettevõtja õigus maha arvata tema osalustega seotud kulutused — Maksuvabade dividendidega majanduslikult seotud finantseerimiskulutuste mahaarvamise õiguse puudumine — Emaettevõtja asukohariigist erinevas liikmesriigis asutatud kaudse tütarettevõtja poolt makstud dividendid)

3.6.2006   
            
            
               ET
            
            
               Euroopa Liidu Teataja
            
            
               C 131/20
            
         Euroopa Kohtu (esimene koda) 23. veebruari 2006. aasta otsus (Bundesfinanzhofi eelotsusetaotlus) — Finanzamt Offenbach am Main-Land versus Keller Holding GmbH
   (Kohtuasi C-471/04) (1)
   
   (Asutamisvabadus - Ettevõtte tulumaks - Emaettevõtja õigus maha arvata tema osalustega seotud kulutused - Maksuvabade dividendidega majanduslikult seotud finantseerimiskulutuste mahaarvamise õiguse puudumine - Emaettevõtja asukohariigist erinevas liikmesriigis asutatud kaudse tütarettevõtja poolt makstud dividendid)
   (2006/C 131/35)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Finanzamt Offenbach am Main-Land
   
      Kostja: Keller Holding GmbH
   Kohtuasja ese
   Eelotsusetaotlus — Bundesfinanzhof — EÜ asutamislepingu artikli 52 (muudetuna EÜ artikkel 43) ning EÜ asutamislepingu artiklite 58 ja 73b (nüüd EÜ artiklid 48 ja 56) tõlgendamine — Ettevõtte tulumaks — Maksuvaba tuluga majanduslikult otseselt seotud kulutuste mahaarvamise õiguse puudumine — Liikmesriigis asutatud emaettevõtja samas liikmesriigis asutatud tütarettevõtjas osalemise kulud, mis on seotud kaudse tütarettevõtja poolt makstud dividendidega, mis on maksust vabastatud põhjusel, et viimati nimetatud ettevõtja on asutatud teises liikmesriigis
   Resolutiivosa
   EÜ asutamislepingu artiklit 52 (muudetuna EÜ artikkel 43) ja 2. mai 1992. aasta Euroopa Majanduspiirkonna lepingu artiklit 31 tuleb tõlgendada selliselt, et nendega on vastuolus liikmesriigi õigusnormid, mis maksustamisel välistavad selles riigis täismaksukohustusega emaettevõtja poolt tütarettevõttes osalemiseks tehtud finantseerimiskulutuste mahaarvamise, kui need kulutused on seotud dividendidega, mis on maksust vabastatud põhjusel, et need on saadud teises liikmesriigis või EFTA riigis asutatud kaudselt tütarettevõtjalt, samas kui selliste kulutuste mahaarvamine on lubatud, kui need on seotud emaettevõtjaga samas liikmesriigis asutatud kaudse tütarettevõtja poolt makstud dividendidega, mis tegelikult on samuti maksuvabad.
   
      (1)  ELT C 19, 22.1.2005.